52. schôdza NR SR - 4.deň - A. dopoludnia
Dátum: 2026-05-29
Poslanec: Hargaš, Ján 
Druh vystúpenia: Vystúpenie v rozprave

Ďakujem za slovo, pán predsedajúci. Takže dámy, vážení páni, máme tu teda zákon o pravidlách v cestnej premávke. Alebo teda ľudovo cestný zákon. No začal by som jednou štatistikou. Prečo sa vôbec o ňom rozprávame? A tá štatistika hovorí o tom, že na slovenských cestách a v slovenských mestách naozaj nemáme bezpečné prostredie. V roku 2024 totižto prišlo na cestách o život až 262 ľudí, čo je o 83 viac, ako bolo očakávané a ťažko zranených bolo až 798 ľudí, čo je takisto o 67 viac, ako bolo očakávané. To sú oficiálne čísla, to sú čísla z dôvodovej správy k tomuto zákonu, keďže tento zákon naozaj vznikal v nejakom dlhodobom procese. Uvádzam čísla za rok 2024, pretože tento zákon bol predložený ešte do MPK ešte v roku 2025, takže to boli tie posledné aktuálne aktuálne čísla. Ale čo nám tie čísla hovoria je, že situácia sa naozaj objektívne zhoršuje a treba niečo robiť. Toto si tiež uvedomuje aj koalícia a preto predložila túto túto novelu. Treba tiež povedať, že na tejto novele, že táto novela išla klasickým procesom, štandardným, medzirezortným pripomienkovým konaním. Vyjadrovalo sa k tomu naozaj široké spektrum zainteresovaných strán, odborníci, mestá, aj neziskový sektor a dovolím si povedať, že po MPK a po schválení vládou na tomto panovala pomerne široká zhoda, že toto sú zmeny, ktoré naozaj potrebujeme na zvýšenie zvýšenie bezpečnosti na cestách. Taktiež v dôvodovej správe si koalícia sama priznáva, že je zrejmé, že Slovenská republika musí prijať také výrazné a prísne opatrenia, ktoré reálne pomôžu znížiť počty usmrtených na cestách. Toto sama koalícia ešte v dôvodovej správe, ktorú schválila na vláde, priznávala a s tým nám ten zákon prišiel sem do parlamentu. Prísne opatrenia, ktoré majú zásadným spôsobom znížiť počet úmrtí na cestách. No, ale potom prišiel pán Huliak. A ďalej. Kto ich? Ako naozaj, že toto už je veľmi, veľmi na pováženie, ak aj zákon, ktorý ide štandardným procesom, ktorý prejde cez čisté MPK, tak potom ho torpéduje jeden z koaličných partnerov, keď príde do parlamentu. Tak ja neviem, ako to máte nastavené procesy v tej koalícii, že na niečom sa zhodnete, ale potom to už o týždeň o dva neplatí. Tak táto vláda stability a pokoja vyzerá dosť chaoticky. Čiže potom prišiel pán Huliak a pán začal bombardovať niektoré vybrané opatrenia v tomto zákone a konkrétne najviac ho škrelo zavedenie takzvanej objektívnej zodpovednosti za prekročenie maximálnej rýchlosti v mestách. V zákone sa navrhovalo, aby obce získali alebo samosprávy získali získali kompetenciu môcť vystavovať na základe objektívnej zodpovednosti pokuty za prekročenie rýchlosti v danom v danom meste. No a s týmto mal veľký problém pán Huliak. A vyberám to ako jedno konkrétne opatrenie, pretože naozaj aj z tých informácií, ktoré aj nám zástupcovia samospráv hovoria, aj zástupcovia občianskej spoločnosti a odborníkov, naozaj, že toto bolo opatrenie, ktoré všetci chceli, všetci ho vítali. Všetci vítali, že koalícia a strana HLAS, lebo to je vlastne zákon z dielne ministra vnútra, že sa teda postavili za zvýšenie bezpečnosti. Tak pán Huliak, pán Huliak prišiel, buchol po stole a povedal, že nie. Neprejde. No. A začali sa to také koaličné koaličné kortešačky medzi prvým a druhým čítaním a výsledok, žiaľ, je pozmeňujúci návrh, ktorý predniesol, myslím, že na hospodárskom výbore pán poslanec Vážny zo SMER-u, ak sa nemýlim. A jedna z najhlavnejších zmien v tomto pozmeňujúcom návrhu je, že meranie rýchlosti v obciach sa vyňalo z tohto zákona. Čiže obce túto kompetenciu nedostanú. Okrem iného sa okrem tohto sa v tom pozmeňováku ešte aj ustúpilo od prísnejších sankcií za porušovanie rýchlosti. Čiže v zásade koalícia tým dáva najavo, že porušovanie rýchlosti je pre nich po tomto pozmeňujúcom návrhu v zásade tolerovateľné. Nechcú dať obciam kompetenciu, aby prekročenie rýchlosti merali a aby ho pokutovali na základe objektívnej zodpovednosti a taktiež ustúpili od prísnejších sankcií. Sankcií za prekročenie rýchlosti. No a ja si myslím, že to je taká vizitka. Vizitka toho, aké postavenie má strana HLAS v tejto koalícii. Pretože naozaj zákon, ktorý prejde štandardným procesom, na ktorom je všeobecná zhoda medzi odborníkmi, samosprávou, neziskovým sektorom, občianskou spoločnosťou, široká zhoda, tak strana HLAS si ho nevie presadiť v Národnej rade. Príde Huliak so svojou partiou troch poslancov a zrazia všetci opätky. Pretože pán Huliak si myslel. A naozaj toto je jasný dôkaz toho, ako táto koalícia funguje na základe interného interného vydierania. Tiež je to paradoxné, že strana HLAS, ktorá sama seba tituluje ako stranu regiónov, nedokáže obhájiť túto kompetenciu, ktorú mali dostať mestá. Nedokážu sa postaviť za tie mestá. Zástupcovia ZMOS-u to kritizujú, ten pozmeňujúci návrh. A HLAS mlčí. Ako sme si už zvykli. V mnohých iných prípadoch, ale tu ma to špecificky prekvapuje. Pretože zákon prešiel štandardným procesom, široká zhoda. Aj mohli spraviť niečo pre regióny. Tie regióny to chcú, tie obce to chcú. Vy nedokážete upratať v koalícii jedného vášho koaličného partnera, ktorý si zmyslel, že on to nechce, tak vyrazíte opätky a vybavené. A ustúpite. Čiže ja len pripomínam ešte raz tú štatistiku. V roku 2024 262 úmrtí. Z toho vieme, že až 3/4 nehôd boli v obciach a až 1/3 týchto usmrtených bola v obciach. A viac ako polovica úrazov, ťažkých úrazov alebo úrazov s ťažkými následkami, bola tiež v obciach. Čiže naozaj je to úplne legitímna požiadavka samospráv, aby sa mohli postarať o bezpečnosť na území, ktoré spravujú. Pôvodná novela to vyriešiť mohla, po tomto pozmeňováku to vyriešiť nemôže. My v Progresívnom Slovensku sme reálne boli naklonení tomu, že by sme aj zvažovali, že zahlasujeme za. Aj keď viete, že aké nepríjemné pre nás môže byť hlasovať za zákony z dielne ministra Šutaja Eštoka, ktorý nemá problém vymýšľať si, klamať, dezinformovať pomaly každý druhý deň, tak naozaj sme boli naklonení tomu, že sme aj vedeli diskutovať o tom, že či tento zákon podporíme. Ale boli sme zdržanliví, pretože presne sme vedeli, čo sa stane. Už pri prvom čítaní Huliak vypálil prvú signálnu, tak ja som vedel, že no tak toto bude ešte zaujímavé. Čiže boli sme zdržanliví, čakali sme, ako to celé dopadne. Informovať pomaly každý druhý deň, tak naozaj sme boli naklonení tomu, že by sme aj vedeli diskutovať o tom, že či tento zákon podporíme. Ale boli sme zdržaní, pretože presne sme vedeli, čo sa stane. Už pri prvom čítaní Huliak vypálil prvú signálnu, tak ja som vedel, že no tak toto bude ešte zaujímavé. Čiže boli sme zdržanliví, čakali sme, ako to celé dopadne. Dnes vidíme, ako to celé dopadlo. Po tomto pozmeňujúcom návrhu naozaj nemôžeme hlasovať za to, že koalícia sa rozhodla ustúpiť, že koalícii je prednejšie jej vlastné zotrvanie ako životy ľudí na slovenských cestách. Lebo to je presne výsledok, ktorý sa tu stal. Koalícii je prednejšie jej vlastné zotrvanie, aby ešte rok mohli ťahať káročku ako sú stovky životov na slovenských cestách. A za takýto zákon jednoducho hlasovať nemôžeme. Čiže ešte raz to zhrniem. Koalícia sama priznáva, že problém máme veľký. Bola tu veľká zhoda v odbornej verejnosti, samosprávy, odborníci na pôvodnom znení zákona. Strana HLAS ale zrazila opätky, ustúpila Huliakovi, nedokázali si obhájiť vlastný zákon, ktorý prešiel čistým procesom, nedokázali si, nedokázali sa postaviť za samosprávy, aj keď sami seba tituluje ako stranu regiónov, tak ja si myslím, že toto všetky tie obce a mestá vidia. Ako ste vy naložili s týmto zákonom a s kompetenciou, ktorú tie mestá a obce chceli. Zrušili ste kľúčové opatrenie, ktoré malo prispieť k bezpečnosti na cestách len preto, aby ste udržali koalíciu pohromade. Vysmiali ste sa tým mestám, regiónom, vysmiali ste sa občanom, vysmiali ste sa pozostalým a ako som už povedal, je z toho veľmi jasné, že pre koalíciu je oveľa dôležitejšie jej vlastné zotrvanie, ako sú životy ľudí na Slovensku. A k tomu sa dá dodať len jedno slovo, bohužiaľ. Ďakujem pekne.